მეოცე საუკუნის მითი

მეოცე საუკუნის მითი () — ცნობილი ფსევდო-მეცნიერული, ფსევდო-ისტორიული წიგნი, ალფრედ როზენბერგის - ნაცისტი თეორეტიკოსის ავტორობით. როზენბერგი ნაცისტური პარტიის ერთ-ერთი მთავარი იდეოლოგი და გაზეთ „ხალხთა მოძრაობის" (Völkischer Beobachter) რედაქტორი იყო. ის მოგვიანებით კაცობრიობის წინაშე ჩადენილი დანაშაულის გამო გაასამართლეს და 1946 წელს ჩამოახრჩეს. 

წიგნში როზენბერგი აცხადებს, რომ არიული რასა შემქმნელია ანტიკური ცივილიზაციებისა, რომლებიც მოგვიანებით „ნაკლოვან რასებთან“ აღრევის გამო ჩამოიშალნენ. ის არიულ ცივილიზაციებს კაცობრიობის უდიდეს მიღწევად თვლის, და სოციალურ და მორალურ დეგრადაციას სემიტურ გავლენებს აბრალებს, მოუწოდებს მთავრობას რომ „ამაღლებულმა“ რასებმა „ნაკლოვან“ რასებზე იბატონონ და მათ არ შეერივნონ. 

1930 წელს გამოქვეყნებიდან 1944 წლამდე წიგნის მილიონამდე ეგზემპლარი გაიყიდა. ჰიტლერმა როზენბერგი წიგნისათვის 1937 წელს ნაციონალური ხელოვნებისა და მეცნიერების ორდენით დააჯილდოვა. ორდენთან ერთად გადაცემულ დოკუმენტში მოცემულია, რომ ჯილდო „ადიდებს როზენბერგს, როგორც ადამიანს, რომელმაც მეცნიერულად და არსში ღრმად ჩამწვდომად დააგო საფუძველი ნაციონალური სოციალიზმის იდეოლოგიის გაგებისათვის."The Persecution of the Catholic Church in the Third Reich: Facts and Documents. p. 402  წიგნი რასისტული ფსევდო-მეცნიერებისა და მისტიციზმის ნარევია, და აცხადებს, რომ „ნორდიული რასა“ ატლანტისში წარმოიქმნა და მათი აღმატებულება ამართლებს არა-არიული რასების დამონებასა და მასიურ ჟლეტას.Viereck, p. 233

ზოგი ფაშისტი ლიდერი ამ წიგნის რაღაც ნაწილს სამარცხვინოდ თვლიდა, მაგრამ ხშირად სწორედ ის პოლიტიკოსები აფასებდნენ დადებითად ამ ნაშრომს ხალხისათვის თვალის ასახვევად, რომლებსაც ის სინამდვილეში სულაც არ მოსწონდათ.Goebbels, Ralf Georg Reuth; Piper; , p. 304; Original: "philosophischer Rülpser".Eatwell, 1995, p. 119.

სქოლიო

კატეგორია:ფაშისტური წიგნები
კატეგორია:რუსეთში აკრძალული მედია